REGULAMENTUL (CE) NR. 905/2008 AL COMISIEI
din 17 septembrie 2008
privind eliberarea de licențe de import pentru zahărul brut din trestie destinat rafinării, originar din țările mai puțin dezvoltate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 980/2005 al Consiliului din 27 iunie 2005 de aplicare a unui sistem de preferințe tarifare generalizate (1),
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (2),
având în vedere Regulamentul (CE) nr. 1100/2006 al Comisiei din 17 iulie 2006 de stabilire, pentru anii de comercializare 2006/2007, 2007/2008 și 2008/2009, a normelor de deschidere și de gestionare a contingentelor tarifare pentru zahărul brut din trestie destinat rafinării, originar din țările mai puțin dezvoltate, precum și a normelor de import al produselor enumerate la poziția tarifară 1701 originare din țările mai puțin dezvoltate (3), în special articolul 7 alineatul (3),
întrucât:
(1)
În conformitate cu articolul 12 alineatul (5) din Regulamentul (CE) nr. 980/2005, articolul 3 alineatul (1) din Regulamentul (CE) nr. 1100/2006 prevede, în ceea ce privește importurile originare din țările mai puțin dezvoltate, deschiderea unor contingente tarifare cu taxe vamale zero pentru produsele încadrate la codul NC 1701 11 10, exprimate în echivalent de zahăr alb.
(2)
În conformitate cu articolul 5 din Regulamentul (CE) nr. 1100/2006, în cursul săptămânii 8-12 septembrie 2008 au fost prezentate autorităților competente cereri de licențe de import. În urma contabilizării menționate la articolul 7 alineatul (2) din regulamentul menționat anterior, s-a constatat că, în urma examinării acestor cereri, cantitatea totală solicitată pentru anul de comercializare 2007/2008 este egală cu limita de 178 030,75 tone prevăzută pentru acest an de comercializare pentru contingentul 09.4361.
(3)
În această situație, Comisia trebuie să informeze statele membre că limita în cauză este atinsă și că nu se mai acceptă nicio altă cerere de licență,
ADOPTĂ PREZENTUL REGULAMENT:
Articolul 1
Cererile de licențe de import prezentate în perioada 8-12 septembrie 2008 în conformitate cu articolul 5 din Regulamentul (CE) nr. 1100/2006 sunt satisfăcute până la limita de 100 % din cantitatea solicitată.
Articolul 2
Limita de 178 030,75 tone a contingentului tarifar 09.4361 prevăzut la articolul 3 alineatul (1) din Regulamentul (CE) nr. 1100/2006 este atinsă. Nu se mai acceptă cererile de licențe de import depuse după data de 12 septembrie 2008.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 septembrie 2008.